Source: https://issuu.com/maakaista.fi/docs/pohjois-karjala_maaseutustrategia_2014-2020
Timestamp: 2017-03-28 18:20:05+00:00
Document Index: 448658

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Pohjois-Karjalan maaseutustrategia 2014-2020 by Maakaista.fi - issuu
POHJOIS-KARJALAN MAASEUTUSTRATEGIA 2014 – 2020
” PUHTAIDEN LUONNONVAROJEN ENERGINEN MAAKUNTA”
1. Alueen kuvaus ja nykytilan arviointi
1.1. Alueen peruskuvaus
1.2. Luonnonvarat ja elinkeinot
1.3. Pohjois-Karjalan maaseudun SWOT
2. Kuluvan ohjelmakauden tulokset, arvioiden keskeiset tulokset ja
3. Pohjois-Karjalan maaseudun kehittämisstrategia 2014–2020
3.1. Maaseutustrategian visio kaudelle 2014-2020
3.2. Painopisteet ja kehittämistoimenpiteet
3.2.1. Luonnonvarojen kestävä ja älykäs hyödyntäminen
3.2.2. Kilpailukykyiset ja uusiutuvat maatilat ja maaseutuyritykset
3.2.3. Osaamisen vahvistaminen ja uusiutumisen edistäminen
3.2.4. Yhteisöllisyyden vahvistaminen, yhteistyön syventäminen ja sosiaalisen
3.2.5. Asuin- työ- ja vapaa-ajan ympäristöjen ylläpitäminen ja kehittäminen
4. Alueen ohjelmien yhteensovitus ja työnjako
5. Alueellisen valmisteluprosessin kuvaus
Eurooppa 2020-strategia on talous- ja työllisyysstrategia, joka perustuu kolmeen toisiaan täydentävään
tavoitteeseen älykkäästä, kestävästä ja osallistavasta kasvusta. Strategian tarkoituksena on kytkeä eri
rahastojen tavoitteet ja toimet yhteen. Eri rahastojen yleiset periaatteet on pyritty
yhdenmukaistamaan ja sitä täydennetään rahastoja koskevilla komission ja jäsenvaltioiden välisillä
kumppanuussopimuksilla.
Maaseuturahasto täydentää osaltaan muiden rahastojen toimia tukemalla kestävää maaseudun
kehitystä sekä elinvoimaista ja innovatiivista, ympäristö- ja aluenäkökulmasta tasapainoista
maataloutta. Ohjelmakaudella 2014-2020 EU:n maaseuturahaston toimilla tuetaan yhtä tai useampaa
seuraavista kuudesta prioriteetista:
Tietämyksen siirron ja innovaatioiden edistäminen maa- ja metsätaloudessa sekä
Maatalouden kilpailukyvyn ja maatilojen elinkelpoisuuden lisääminen
Elintarvikeketjun organisoitumisen ja maatalouden riskienhallinnan edistäminen
Maa- ja metsätaloudesta riippuvaisten ekosysteemien ennallistaminen, säilyttäminen ja
Luonnonvarojen tehokkaan käytön sekä vähähiiliseen ja ilmastoa säästävään talouteen
siirtymisen edistäminen maatalous-, elintarvike- ja metsäsektoreilla
Sosiaalisen osallisuuden, köyhyyden vähentämisen ja taloudellisen kehityksen edistäminen
maaseutualueilla.
Yhteisinä, läpileikkaavina teemoina ovat innovaatiot, ilmaston muutos ja ympäristö. Prioriteetteja
toteutetaan 17 valittavalla toimenpiteellä. Toimenpiteet ovat liitteessä 1. Rahoituksesta tulee kohdistaa
vähintään 5 % Leader-toimintatapaan ja vähintään 25 % ilmaston muutoksen torjuntaan sekä maan
käyttöön liittyviin toimenpiteisiin.
Maa- ja metsätalousministeriö vastaa kansallisen Manner-Suomen alueen kattavan ohjelman
valmistelusta ja yhteensovituksesta muiden rahastojen toimien kanssa. Lukuisilla valmistelutyöryhmillä
ja monipuolisella alueellisella valmistelulla on pyritty siihen, että ohjelma vastaa mahdollisimman hyvin
maaseudun tarpeita ja eri osapuolet sitoutuvat toimintaan ja sen tavoitteisiin jo valmisteluvaiheessa.
Pohjois-Karjalan ELY-keskus on osaltaan vastannut tämän alueellisen maaseutustrategian valmistelusta.
Alueellista valmisteluprosessia on kuvattu tarkemmin kohdassa 5. Tavoitteena on ollut saada
mahdollisimman monet eri tahot sekä uudet ja vanhat toimijat mukaan valmistelutyöhön. Eri
toimijoiden yhteinen strateginen suunnittelu luo pohjaa jatkovalmistelulle ja erityisesti suunnitelmien
Maaseuturahaston kautta kanavoituu maakuntaamme resursseja, joilla on tärkeä merkitys jo sinällään
aluetalouteen. Kehittämistoimien kautta niiden merkitys voidaan moninkertaistaa. Ohjelman toteutus
ja sen resurssit eivät kuitenkaan toteudu automaattisesti. Tarvitaan innokkaita, osaavia ja asiaansa
motivoituneita ihmisiä panemaan suunnitelmat ja ohjelmat toimeksi. Asiat kun toteutuvat ja
realisoituvat vain ihmisten kautta.
Kukaan muu ei meitä pelasta, ellemme me itse sitä tee ja tartu toimeen.
1.1 Alueen peruskuvaus
Aluefaktat
Pohjois-Karjala on Suomen itäisin ja samalla yksi EU:n itäisimmistä ja pohjoisimmista rajamaakunnista.
Yhteistä rajaa Venäjän kanssa on 296 km (karttaliite 1), joka määrittää monella tavalla maakunnan
kehityskulkuja.
Pohjois-Karjalan kokonaispinta-ala on 21 585 km2, josta vesistöjä 3 803 km2 (18 %). Maapinta-alasta (17 782
km2) metsätalousmaata on 14 909 km2 (84 %) ja maatalousmaata noin 900 km2 (4 % kokonaispinta-alasta)
(P-K maakuntaliitto 2012a).
Pohjois-Karjalan 14 kunnasta viisi on kaupunkeja. Maakuntakeskus, Joensuun kaupunki, sijaitsee tunnin
lentomatkan ja noin 4,5, tunnin junamatkan päässä Helsingistä. Muut kaupungit ovat Nurmes, Lieksa,
Outokumpu ja Kitee, jotka kaikki ovat maaseudulla sijaitsevia oman talousalueensa pikkukaupunkeja.
Maaseudun kolmijaon perusteella (karttaliite 2) maakunta on alueellisesti tarkasteltuna pääasiassa harvaan
asuttua maaseutua, jolla asuu 36 % väestöstä. Hieman alle puolet maakunnan väestöstä (44 %) asuu
kaupunkitaajamissa tai sen läheisellä maaseudulla (8 %). Ydinmaaseudulla asuu 12 % väestöstä (vrt.
Karttaliite 2). Maaseutumaisiksi luokitelluilla alueilla asuu siis 56 % väestöstä. (Tilastokeskus 2012a).
Maakuntakeskus Joensuun ruutukaava-aluetta ja kaupunginosalähiöitä lukuun ottamatta maakunnan kaikki
kaupungit ovat hyvin maaseutumaisia luonteeltaan, jota osoittaa myös uusi kuntarajoista riippumaton
maaseututarkastelu (karttaliite 3). Maakunnan harvaan asuttua ja maaseutumaista luonnetta osoittaa
osaltaan väestötiheys, joka on 9,34 asukasta/km2, kun esimerkiksi Uudenmaan maakunnassa se on 170,29
asukasta/km2 ja koko Itä-Suomen kolmen maakunnan alueella 11,7 asukasta/km2 (Tilastokeskus 2012b).
Toiminnallisesti Pohjois-Karjala jakautuu kolmeen seutukuntaan; Pielisen Karjala pohjoisosassa, Joensuun
Seutu keskiosassa ja Keski-Karjala eteläosassa (karttaliite 1). Jokaisella seutukunnalla toimii oma
kunnallinen elinkeinoyhtiö ja Leader toimintaryhmä. Poikkeuksen tekevät ainoastaan Juuan ja Ilomantsin
kunnat, jotka Joensuun seudun Leader toimintaryhmän sijaan kuuluvat Vaara-Karjalan Leaderiin.
Pohjois-Karjala on vähäväkinen maakunta, jossa asuu kaikkiaan 165 620 henkeä (ennakkotieto 31.7.2012).
Vuoden 2011 lopussa naisia maakunnan väestöstä oli 50.3 % ja miehiä 49.7 %. (Tilastokeskus 2012b).
Pohjois-Karjalan maakunnan pieni väestömäärä on oleellinen kehitystekijä, koska sen myötä alueellinen ja
paikallinen palvelukysyntä, yksityinen tai julkinen, on rajallista. Tämä korostuu maakunnan harvimmin
asutuilla maaseutualueilla, joilla väestöpohja on jo lähtökohtaisesti kapea ja palvelujen ylläpito siksi
Maakunnan maaseutuväestön perusrakennetta luonnehtii senioriväestön korkea osuus sekä
nuorisoikäluokkien pieneneminen. Myönteistä on se, että eläkeikää lähestyvien työikäisten nopea
poistuminen markkinoilta avaa työpaikkoja nuorille ikäluokille, mutta kielteistä se, että etenkin harvaan
asutuilla maaseutualueilla vanhushuoltosuhde heikkenee hyvin nopeasti, joka rasittaa kuntien
verokertymää ja lisää painetta vanhuspalveluiden järjestämiselle. (P-K maakuntaliitto 2012b).
Väestörakenteellinen perusongelma on ollut pitkään jatkunut maakunnan väkiluvun lasku, etenkin Pielisen
Karjalan ja Keski-Karjalan seutukunnilla (liitetaulukko 1). Tosin kaikkein jyrkin lasku näyttää toistaiseksi
hidastuneen ja väestökehitys on edennyt vuodesta 2006 alkaen parempaan suuntaan (liitekuvio 1).
Pitkällä aikavälillä Pohjois-Karjalan tapaiselle maakunnalle ongelmia tuottaa luonnollisesta
väestönmuutoksesta johtuva alhainen syntyvyys, jota ei pystytä täysin paikkaamaan maahanmuutolla tai
maassamuutolla, vaikka maakunnassa on ollut useita tulomuuton edistämiseen tähdänneitä projekteja.
Maakunnan sisällä työikäinen väestö pakkautuu pääosin Joensuun seudulle ja muilla alueilla
kuntakeskuksiin tai palveluiltaan helpoiten saavutettaville maaseutualueille, kuten teiden varsille tai
kuntataajamien lähikyliin (karttaliitteet 5 ja 6). Joensuun seutukunnan alueelle sijoittui vuonna 2010 jo
74 % koko maakunnan väestöstä ja kahdelle muulle, Keski-Karjalan ja Pielisen Karjalan, seutukunnalle 26 %
väestöstä. Joensuun seutukunnan väestöstä asuu 60 % kaupungissa ja loput 40 % sen erityyppisillä
Pohjois-Karjalan väestörakenteen sisäisenä kehitystrendinä on, että väestö supistuu ja vanhenee laidoiltaan
ja tiivistyy sekä pysyy nuorempana keskeltä Joensuun seudulla, jota ei voida pitää maakunnan koko
maaseudun elinvoiman kannalta myönteisenä kehityssuuntana (liitekartat 5 ja 6). Samaan aikaan kun
Joensuun seutukunta painii väestönkasvusta johtuvan palvelutarpeen ja sen ylläpidon tuottamien
kustannuspaineiden keskellä, maakunnan harvemmin asutuilla alueilla sijaitsevat väestöä menettävät
kunnat kohtaavat väestörakenteen ikävimmät – jatkuva väestönlasku, nuorten poismuutto ja väestön
ikääntyminen - seuraukset (karttaliite 6).
Pohjois-Karjalan väestörakenteen myönteisin ennuste on, että vuoteen 2030 saakka maakunnan
väestömäärä pysyy Joensuun seutukunnan väestökehityksen ansiosta lähes nykytasolla (liitetaulukko 2).
Sen sijaan Pielisen Karjalan ja Keski-Karjalan seutukunnilla väestönlasku todennäköisesti jatkuu ilman
nopeasti sitä korjaavia muutoksia joko maahanmuutossa, maan sisäisen muuttoliikkeen kääntymisessä
voitolliseksi tai syntyvyyden nopeassa kasvussa (liitetaulukko 3).
Pohjois-Karjalan maaseudun kuntataajamien ja Joensuun kaupungin läheisyydessä sijaitsevat
maaseutukylät näyttävät toistaiseksi selviävän väestökadosta, tosin supistuvin palveluin. Sen sijaan PohjoisKarjalan maakunnan harvimmin asutut maaseutualueet vähitellen eläköityvät ja tyhjenevät, vaikka joillain
alueilla kehitys voi sopivien asutus- ja yritystoimintaan liittyvien tekijöiden kohdatessa kääntyä paikallisesti
myönteiseen suuntaan, esimerkiksi Ilomantsin Hattuvaaran kylällä Pampalon kaivostoiminnan ansiosta
(liitekartta 5).
Sosio-ekonominen tila
Pohjois-Karjalassa on noin 8600 yritystä, joista pääosa sijoittuu palvelujen, kaupan, rakentamisen ja
teollisuuden toimialoille (Karjalainen 2012). Suhteellisesti muuhun maahan nähden vähemmän on
palveluyrityksiä, mutta enemmän teollisuusyrityksiä (P-k Yritysbarometri 2012). Viime aikoina yritysten
määrä on ollut kasvusuunnassa etenkin rakennusalalla sekä taiteiden, viihteen ja virkistyksen toimialoilla.
Pohjois-Karjalassa oli vuoden 2010 lopussa työvoimaan kuuluvaa väestöä 73941 henkeä (Pohjois-Karjalan
maakuntaliitto 2012c) ja työvoiman ulkopuolella 39032 henkeä. Työttömiä työnhakijoita oli tuoreimman
kesäkuun 2012 tiedon mukaan yhteensä 11060 henkilöä ja työttömien osuus kohosi 14 % työllisestä
työvoimasta, joka oli korkeimpia lukuja Suomen pohjoisten ja itäisten maakuntien joukossa (PohjoisKarjalan ELY-keskus 2012). Korkea rakenteellinen työttömyys on Pohjois-Karjalan maaseutukehityksen yksi
suurimpia ongelmia, jonka heijastusvaikutukset ulottuvat usealle elämän osa-alueelle.
Työttömien osuus maakunnan sisällä ei ollut vuoden 2012 kesäkuussa kuitenkaan täysin suoraan
kytköksissä maaseutusijaintiin, sillä esimerkiksi Pielisen Karjalan syrjäisissä kunnissa Valtimolla (12,7 %) ja
Nurmeksessa (12,6 %) työttömyysaste oli pienempi kuin esimerkiksi Joensuun kaupungissa (16,2 %)
kesäkuun 2012 tiedon mukaan. Toisaalta pahimpia työttömyyskuntia olivat Lieksa (20,1 %), Tohmajärvi
(18,5 %) ja Polvijärvi (16,3 %), jotka luetaan joko ydinmaaseudun, kaupungin läheisen tai harvaan asutun
maaseudun kuntiin.
Pohjois-Karjala mielletään usein syrjäisyyden lisäksi köyhäksi ja kipeäksi alueeksi. Terveyden ja Hyvinvoinnin
laitoksen (THL) tilasto- ja indikaattoripankista poimitut muutamat luvut osoittavat, että maakunnassa ollaan
monissa asioissa kansallista keskiarvoa heikommin pärjääviä, mutta ei kaikissa asioissa. Esimerkiksi Ginikerroin on yksi käytetyimpiä tuloeromittareita ja se osoittaa asuntokunnan käytettävissä olevan rahatulon,
joka jaetaan asuntokunnan kulutusyksikköluvulla. Mitä suuremman arvon luku saa, sitä epätasaisempi on
tulonjako. Koko maan prosentuaalinen osuus oli 28,2 kun Pohjois-Karjalassa se oli 26,7 vuonna 2010. (THL
Toisaalta yksittäisen asuntokunnan käytettävissä oleva keskimääräinen rahatulo oli vuonna 2010
keskimäärin Pohjois-Karjalan maaseutualueilla pienempi kuin muissa Suomen maakunnista (Tilastokeskus
2012b). Tätä osaltaan osoittanee se, että toimeentulotukea sai maakunnan asukkaista vuoden 2010 aikana
9,1 % kun koko maan keskiarvo oli samaan aikaan 7,0 %. (THL 2012).
Työkyvyttömyyseläkettä saavien osuus Pohjois-Karjalassa 16–64-vuotiaista oli vuonna 2010 9,6 % kun koko
maassa se oli 7,3 %. Demografinen huoltosuhde oli koko maassa vuonna 2011 52,9, ja Pohjois-Karjalassa
vastaavasti 55,2. Kuolleisuus 100 000 asukasta kohti oli vuonna 2010 koko maassa 949,2 kun PohjoisKarjalassa se oli 1172,3. (THL 2012). Sosiaali- ja terveystoimen nettokustannukset euroa/asukas olivatkin
maakunnassa vuonna 2010 3189 euroa.
Myönteistä on, että suhteellinen velkaantuneisuus prosentteina oli Pohjois-Karjalassa vuonna 2010 33,4 %
kun koko maassa se oli 44,5 %, joka osoittanee, että Pohjois-Karjalassa on totuttu elämään niukoissa
olosuhteissa varman päälle velkaa ottamatta. Osansa tähän lienee sillä, että esimerkiksi verotulot
euroa/asukas olivat koko maassa keskimäärin vuonna 2010 3414,2 euroa kun Pohjois-Karjalassa ne olivat
2781,5.
Pohjois-Karjala tunnetaan koulutusmaakuntana, mutta koulutustasomittaimella mitattuna (väestön
koulutustaso, joka on mitattu laskemalla perusasteen jälkeen suoritetun korkeimman koulutuksen
keskimääräinen pituus henkeä kohti) vuonna Pohjois-Karjalan arvo oli 305 kun kokoko maassa se oli 335.
Ikävää on se, että nuorisotyöttömiä 18–24 -vuotiaasta työvoimasta oli vuonna 2011 16,1 %. Sen sijaan
yllättävää on, että pitkäaikaistyöttömien osuus koko maassa oli 23,4 % kun Pohjois-Karjalassa hieman
alempi 21,6 %.
Vaikka Pohjois-Karjala on monilla sosio-ekonomisilla mittareilla mitattuna jäljessä muuta maata, on
maakunnan talouskehitys saatu parin viimeisen vuoden aikana hyvään vauhtiin. Maakunta nousi vuonna
2010 taantumasta reilusti nopeammin kuin Suomi keskimäärin. Koko maan liikevaihto oli noin 12 prosentin
nousussa, kun Pohjois-Karjalassa päästiin yli 18 prosenttiin. Liikevaihdon kehitys oli myönteisintä
metsäsektorilla ja metalliteollisuudessa. (Saarelainen 2011).
Lähes kaikilla toimialoilla liikevaihdon kehitys eteni myönteisesti. Esimerkiksi tax free -kauppa lisääntyi
merkittävästi. Palveluissa ja kaupassa liikevaihdot kasvoivat lähes 8 prosenttia, rakentamisessakin 9
prosenttia. Viennin arvo nousi vuonna 2010 Pohjois-Karjalassa 36,9 prosenttia, kun koko maan tasolla
kasvua oli 12,5 prosenttia. Myönteistä on myös negatiivisen henkilöstömäärän suunnan kääntyminen
positiiviseksi. (Saarelainen 2011).
Keskeisenä tekijänä oli maakunnan teollisuuden vahva kasvu liikevaihdoissa, mikä näkyi myös teollisissa
työpaikoissa. Vuonna 2010 teollisuuden työpaikkamäärä kasvoi pari prosenttia, kun edellinen nousu oli
vuodelta 2005. Vuoden 2010 lopussa maakunnassa oli maakuntaliiton rekisterin mukaan 11 624 teollista
työpaikkaa. Veturina teollisuuden liikevaihdon kasvulle olivat metsäsektori sekä erityisesti maakunnan
vahvuus metalliteollisuus, millä tosin on selvä kytkentä metsäteollisuuteen mm. koneiden välityksellä. Myös
muilla toimialoilla kasvu oli myönteistä, mm. palveluissa ja kaupassa liikevaihdot kasvoivat lähes 8 %,
rakentamisessa 9 %. (Tiainen 2011). Kehitystrendi on jatkunut myönteisenä myös vuoden 2011 ja 2012
Pohjois-Karjalassa maatalouden peltoalaperusteista tukea hakeneiden maatilojen määrä on vähentynyt EUaikana yli 40 prosenttia. Maatilojen keskikoko on kasvanut tänä aikana voimakkaasti ja on tällä hetkellä yli
Peltoalaperusteista tukea hakeneet maatilat ja
keskipeltoala Pohjois-Karjalassa
PELTOALAPERUSTEISTA TUKEA HAKENEET MAATILAT
Keskipeltoala
Viljelyssä oleva tukikelpoinen peltoala on pysynyt melko vakaana ja on tällä hetkellä 85 747 hehtaaria. Eri
tyyppisiä kesantoja peltoalasta oli vuonna 2012 4,4 % (3 765 ha) . Luonnonhoitopeltoja oli noin 5 200 ha.
Pohjois-Karjalan maatalouden runko perustuu nautakarjavaltaiseen kotieläintalouteen. Pohjois-Karjala on
maan viideksi suurin maidon ja naudanlihan tuottaja. Myös erikoistumisessa puutarhatalouteen ja
erityisesti marjanviljelyyn sekä vihannestuotantoon on pitkät perinteet.
Luonnonmukaisen tuotannon suhteellinen laajuus on kasvanut Pohjois-Karjalassa voimakkaasti ja se on
korkeimpia koko maatakin ajatellen. Luonnonmukaisessa tuotannossa oli vuonna 2012 Pohjois-Karjalan
peltoalasta 19,4 % (16 600ha). Kasvua luomualassa oli edellisestä vuodesta 12 %/2 024 ha. Koko maassa
luomualan osuus peltoalasta on 9,0 %.Luomutilat ovat myös keskimääräistä suurempia, keskikoko on 50,9
ha/tila. Luomukotieläintiloja Pohjois-Karjalassa on 72 kappaletta. Luomuhunajan tuottajia on 15 kpl.
Maidontuotanto on edelleen taloudellisesti merkittävin maatalouden tuotannonala Pohjois-Karjalassa.
Koko maan maidontuotannosta Pohjois-Karjalan osuus on ollut noin 6 %. Maakunnan maidontuotanto on
laskenut 2000- luvulla alle 140 miljoonaan litraan. Keskimäärin tilaa kohti tuotettu maitomäärä on noussut
vuoden 1995 69 500 litrasta vuoden 2011 194 618 litraan. Kehittämistoimien tavoitteena on lisätä
maidontuotanto 150 miljoonan litran tasolle vuoteen 2015 mennessä.
Pohjois-Karjalassa tuotetaan naudanlihaa 5,4 miljoonaa kiloa vuodessa. Koko maan
naudanlihatuotannosta Pohjois-Karjalassa tuotetaan 6,5 %.
Puutarhataloudessa on erikoistuttu marjanviljelyyn. Marjanviljelyssä on kaikkiaan yli 700 ha. Tärkeimpiä
marjakasveja ovat herukat (410 ha ) ja mansikka (258 ha). Molemmat ovat olleet lievässä kasvussa viime
vuosina. Vadelmanviljely on käytännössä loppunut. Vihanneksia, hedelmiä, taimi- ja kasvihuonetuotantoa
on yhteensä noin 100 hehtaarilla.
Muista viljelykasveista merkittävää on esim. kuminan viljely ( 250 ha). Uusista viljelykasveista rypsin ja
härkäpavun viljely on lisääntynyt viime vuosina. Löytyypä maakunnasta myös maissipeltoja. Ruokohelpin
viljely on loppumassa Vapo OYn lopetettua sopimusviljelyn helpin energiakäytössä.
Ikärakenne maatiloilla on edelleen vääristynyt. Viljelijöiden keski-ikä oli Pohjois-Karjalassa vuoden 2009
lopussa 50 vuotta, joka on hieman alle koko maan keskiarvon 50,2.
Aktiivisuus ympäristötuen erityistukia kohtaan on kasvamassa. Luomun ohella suosituimpia
erityisympäristötukia ovat lietelannan sijoittaminen peltoon, luonnon ja maiseman monimuotoisuuden
edistäminen sekä perinnebiotooppien hoito. Myös kosteikkojen perustaminen viljelyalueille on
vilkastumassa. Vastaavasti esim. turvepeltojen pitkäaikainen nurmiviljely, alkuperäiskasvien viljely ja
suojavyöhykkeet eivät ole innostaneet viljelijöitä sopimusten tekoon.
Maatilojen kehitysnäkymiä kartoitettiin kahdessa vaiheessa nykyisellä ohjelmakaudella. Keväällä 2012
tehdyn kyselyn mukaan 58 % maitotiloista arvioi tuotannon jatkuvan ainakin vuoteen 2020 saakka. Tämä
on hieman korkeampi kuin koko maan keskiarvo. Näiden suunnitelmien toteutuessa maakunnassa olisi
vuonna 2020 vajaa 400 maitotilaa, niiden tuotanto 168 milj.litraa ja maitotiloilla keskimäärin 52 lehmää.
Pohjois-Karjalaa pidetään metsämaakuntana. Sen metsistä yksityiset omistavat 52 %, valtio 20 %, yhtiöt
23 % ja muut 5 %. (Pohjois-Karjalan Metsäkeskus 2012). Seuraava taulukko tiivistää perusasiat maakunnan
metsävarallisuudesta.
Kuvio 1. Perustietoja Pohjois-Karjalan metsävarallisuudesta (emt.)
Kuvio 2. Metsänomistus ammattiaseman mukaan (emt.).
Edellisen maaseutuohjelman tietojen mukaan aktiiviviljelijöiden omistuksessa oli vain noin viidennes
(164 100 hehtaaria) yksityisomistuksessa olevasta metsämaasta, jonka osuus näyttäisi edelleen
pienentyneen, vaikka metsänomistajista asuu maaseudulla tai tiloilla Pohjois-Karjalassa noin 80 %.
Maatiloilla on metsämaata keskimäärin 56 hehtaaria/tila. Samaan aikaan muualla kuin metsän
sijaintikunnassa asuvien metsäomistajien, etenkin kaupungissa asuvien, määrä kasvaa.
Kuvio 3. Metsänomistajien asuinpaikka (emt.).
Metsäteollisuus on edelleen merkittävä toimiala Itä-Suomessa vaikka se on ollut merkittävän
rakennemuutoksen kohteena viime vuosina. Pohjois-Karjalassa painottuu tuotannon alkupäähän sijoittuva
metsätalouden osuus, mutta samaan aikaan maakunnan jatkojalostusyksiköitä on myös seisotettu ja
tuotantolinjoja lakkautettu (mm. Puhos Board). Myönteistä kehitys on ollut modifioidun puun osalta (mm.
lämpöpuu) ja rakennuspuusepänteollisuudessa, jossa nähdään kasvumahdollisuuksia etenkin uhkaavan
ilmastomuutoksen takia.
Itä-Suomessa kiinteiden puupolttoaineiden käyttö perustuu pääasiassa metsähakkeen, teollisuuden
puutähdehakkeen, sahanpurun, kuoren ja muiden kiinteiden puupolttoaineiden käyttöön. Metsähakkeen
osuus on ollut noin kolmannes ja sen osuus on ollut koko ajan kasvussa. Pohjois-Karjalassa
puupolttoaineiden ympärille on rakentunut ja edelleen kehittyvässä merkittävää liiketoimintaa mm.
bioenergiaan liittyvien koneiden ja laitteiden, tulisijojen, koulutuksen ja konsultoinnin sekä tutkimuksen
saralla. Kehitystä vauhdittaa maakunnallinen tavoite öljyvapaasta maakunnasta vuoteen 2030 mennessä.
Metsien monikäyttö on lisääntynyt metsänomistuksen rakenteen muuttuessa. Samalla aineettomien
metsäarvojen kysyntä on kasvussa mm. luontomatkailun kehittymisen, luonnontuotteiden jalostuksen ja
keruun sekä metsien monipuolisen virkistyskäytön myötä (vrt. Kuvio 4).
Yksi metsätalouden kehittyvä osa-alue on ekosysteemipalvelut. Niillä tarkoitetaan kaikkia ihmisen
luonnosta saamia aineellisia ja aineettomia hyötyjä, kuten luonnonvaroja ja erilaisia luonnon toimintoja.
Metsien ekosysteemipalveluja ovat mm. puu, bioenergia, marjat, sienet, riista, ilmastonmuutoksen
torjunta, tulvien ehkäisy, kasvien pölytys, yhteyttäminen, virkistys, maisema, ulkoilu. Niihin sisältyy
metsävarallisuuden aineettomien ja aineellisten arvojen ylläpitämistä sekä niiden monipuolisen
hyödyntämisen turvaamista mm. luonnonsuojelullisin tai muunlaisin toimenpitein. Pohjois-Karjalalla on
hyvä mahdollisuus myös tämän osa-alueen osaamisen ja tietotaidon edistämiseen.
Kuvio 4. Metsänomistajien metsänkäytön tavoitteet.
Metsätalousklusteri on Pohjois-Karjalan yksi selkeä vahvuus, jonka kehitys on ja monet läheiset kytkennät
maaseutukehitykseen aina kannolta tehtaaseen saakka on syytä turvata. Maakunnasta löytyy koulutus- ja
tutkimusosaamista (mm. Metsäntutkimuslaitos, Itä-Suomen Yliopiston metsäopetus, Pohjois-Karjalan
AMKn metsäopetus, Pohjois-Karjalan ammattiopisto/Valtimo, Euroopan Metsäinstituutti). Teollisuutta on
niin puun jalostuksessa (mm. Enocell, Iivari Mononen tai monet piensahat)) kuin metsäteknologiassa (John
Deeren metsäkonevalmistus, Mantsisen tai Keslan puun käsittelylaitteet). Ydinajatus tässä klusterissa on
kytkeä metsien kasvatuksen osaaminen yhä enemmän ja monipuolisemmin metsän sekä puun tuotteisiin
että hakea koko metsäsektorin jalostusketjuille uuta lisäarvoa etenkin hajautetun biotalouden,
puurakentamisen metsien moninaiskäytön ja ekosysteemipalvelujen eri rajapintoja ylittävinä yhdistelminä.
Ympäristön tila ja haasteet
Pohjois-Karjala on luonnonympäristöltään rikas maakunta. Sijainti pohjoisen havumetsävyöhykkeen
länsireunalla, mantereisen ja merellisen ilmaston kohtaamisalueella on yhdessä pinnanmuodostuksen ja
runsaiden vesistöjen kanssa luonut alueen omaleimaisen ja monimuotoisen luonnon. Maakunnan metsä- ja
suoluonnossa kohtaavat pohjoinen ja etelä, osin myös itä. Pitkään jatkunut kaskitalous ja vanha asutus ovat
rikastuttaneet alueen luontoa ja erityisesti alueen kulttuurimaisemaa.
Ilman laatu on Pohjois-Karjalassa hyvä. Se on parantunut viimeisten 20 vuoden aikana huomattavasti
etenkin ympäristöä happamoittavien päästöjen suhteen. Tämä näkyy sekä päästöjen vähenemisenä että
ilman laadun seurantatuloksissa. Esimerkiksi rikkilaskeuma on nykyisin vain neljäsosa 1980-luvun
korkeimmista arvoista.
Kasvihuonekaasuihin kuuluvan hiilidioksidin päästöt ovat laitoksissa vähentyneet 2000-luvulla, mikä on
suurimmaksi osaksi seurausta turpeen käytön vähenemisestä ja vastaavasti puun käytön lisääntymisestä.
Myös typpioksidipäästöt ovat hieman laskeneet 2000-luvulla. Energiantuotannon osuus Pohjois-Karjalan
kasvihuonekaasupäästöistä oli vuonna 2007 vajaa puolet, liikenteen reilu kolmannes ja maatalouden 15 %.
Maatalous on suurin metaanin ja dityppioksidin (ilokaasun) lähde.
Maatalous vaikuttaa paikallisesti ilman laatuun karjanlannasta aiheutuvien ammoniakkipäästöjen kautta.
Pohjois-Karjalassa päästöt ovat viime vuosina pienentyneet eläinmäärän vähentymisen sekä parantuneiden
lannankäsittelykäytäntöjen vuoksi. Myös liikenteen päästöt ovat viime vuosina olleet laskussa lukuun
ottamatta hiilidioksidipäästöjä, jotka ovat olleet kasvussa liikennesuoritteiden ja polttoaineiden kulutuksen
lisääntymisen myötä. Liikenteen haitalliset vaikutukset ilman laatuun ilmenevät etenkin taajama-alueilla ja
liittyvät liikenteen nostattamaan hiekoituspölyyn.
Pohjois-Karjalan pinta-alasta lähes viidennes on vesialuetta. Maakunnan eteläosa on tyypillistä JärviSuomea, jossa vesistöt ovat suuria, luontaisesti karuja ja melko kirkasvetisiä. Soiden osuus järviseudulla on
vähäinen. Itää ja pohjoista kohti suot yleistyvät. Suovaltaisilla alueilla vesistöt ovat yleensä
runsashumuksisia ja lievästi reheviä. Vesienhoidon toimeenpanossa Pohjois-Karjala on osa Vuoksen
vesienhoitoaluetta.
Maakunnan vesistöistä suurin osa on erityyppisiä humusvesiä. Vaikka suuret järvet ovat leimallisia, suurin
osa järvialtaista on pieniä pinta-alaltaan alle 50 hehtaaria. Yli 1 km2:n suuruisia järviä on 175 ja yli 50
hehtaarin kokoisia 320. Suurimmat järvet ovat Pielinen, Koitere, Höytiäinen, Karjalan Pyhäjärvi ja SuurSaimaaseen kuuluvat Oriveden-Pyhäselän selkävesistöt. Suurin joki on Pielisjoki, jonka kautta Pielisen ja
Koitajoen vedet virtaavat Pyhäselkään.
Valtaosa maakunnan pintavesistä on vuonna 2008 valmistuneen luokituksen perusteella hyvässä tai
erinomaisessa tilassa. Puutteellisen tiedon vuoksi tuolloin jäi kuitenkin luokittelematta runsaasti pieniä
vesistöjä. Luokitellusta järvialasta 14 % on erinomaisessa, 78 % hyvässä ja 8 % hyvää heikommassa tilassa.
Jokien tila on heikompi kuin järvien; luokitellusta jokipituudesta 34 % on hyvää heikommassa tilassa.
Vesienhoidon tavoitteena on EU:n vesipolitiikan puitedirektiivin mukaisesti säilyttää pinta- ja pohjavesien
hyvä tila ja parantaa tilaa siellä, missä se on päässyt heikentymään. Vesienhoidon toimenpitein tilaa
Pohjois-Karjalan vesistöihin tulee pistemäistä kuormitusta yhdyskunnista, teollisuuslaitoksista ja
turvetuotannosta sekä hajapäästöjä pelloilta, metsistä ja haja-asutusalueiden kiinteistöistä. Vesistöjen
kannalta kuormittavimpia ovat rehevöittävät ravinteet, fosfori ja typpi, veden happivaroja kuluttavat
orgaaniset aineet, liettymistä aiheuttava kiintoaine sekä vesiympäristölle haitalliset yhdisteet, kuten
raskasmetallit. Monet maakunnan vesistöt ovat muuttuneet myös rakenteellisesti esimerkiksi
voimalaitosrakentamisen, säännöstelyn tai perkaamisen seurauksena.
Yhdyskuntien ja teollisuuden päästöt vesiin ovat merkittävästi vähentyneet, mikä johtuu jätevesien
käsittelyn tehostumisesta 1990-luvun alussa. Myös hajapäästöjen määrä on jonkin verran vähentynyt.
Ihmisen toiminnoista aiheutuvasta ravinteiden huuhtoumasta yli 90 % on peräisin hajalähteistä, lähinnä
maa- ja metsätaloudesta, haja-asutuksesta sekä laskeuman mukana ilmasta. Turvetuotannon merkitys on
paikallisesti suuri. Paikoin, kuten Valtimojoen ja Viinijärven-Heposelän alueilla, maatalouden osuus
kuormituksesta on yli 50 %. Ravinteiden huuhtoutumiseen vaikuttaa mm. peltojen fosforitila, joka
keskimäärin on jonkin verran koko maan tasoa alhaisempi. Myös peltojen fosfori- ja typpitaseet ovat
laskusuunnassa . Rakennekehityksen myötä maatalouden painopistealueiksi ovat vahvistumassa YläKarjalan, Liperin-Polvijärven ja osin Keski-Karjalan alueet, jonne kotieläintilat ovat keskittymässä. Erityisesti
näillä alueilla tarvitaan toimenpiteitä ravinnehuuhtouman ehkäisemiseksi ja vähentämiseksi.
Pohjois-Karjalassa on runsaat mineraalivarat ja pitkät perinteet kaivannaisten hyödyntämisessä. Viime
vuosina teollisuudenala on ollut vahvassa kasvussa, ja vireillä on mm. useita kultakaivos-hankkeita.
Kaivannaisteollisuuden raskasmetallipäästöistä arseeni, kadmium ja nikkeli ovat merkittävimmät.
Ympäristönlaatunormin ylittäviä nikkelipitoisuuksia esiintyy Sysmäjärvessä, joka on maakunnan
kuormitetuimpia vesistöjä. Kaivostoiminnan lisääntyessä metallipäästöt voivat vaarantaa
ympäristönlaatunormien saavuttamisen myös joidenkin hankkeiden pienissä purkuvesistöissä.
Maakunnan tummissa runsashumuksisissa vesistöissä petokalojen elohopeapitoisuus on korkea ja
ympäristönlaatunormin ylittyminen todennäköistä. Tämä johtuu osin kalojen luontaisesti suuremmista
elohopeapitoisuuksista ja osin ilmaperäisestä laskeumasta, mutta myös maankäytön on arvioitu
vaikuttavan pitoisuuksiin. Vesienhoidon toimeenpanossa velvoitteena on vesiympäristölle haitallisten
aineiden päästöjen ja vaikutusten jatkuva vähentäminen.
Pohjavesi on Pohjois-Karjalassa arvokas luonnonvara, jolla olisi paljon hyödyntämismahdollisuuksia.
Maakunnan vesilaitosten toimittama talousvesi on lähes sataprosenttisesti pohjavettä. Pohjavesialueita on
kaikkiaan 342, joista kolmasosa on vedenhankintaa varten tärkeitä I-luokan ja loput vedenhankintaan
soveltuvia II-luokan pohjavesialueita. Pohjavesien tila ja määrä on Pohjois-Karjalassa yleisesti ottaen hyvä.
Luontaisesti korkeat rauta- ja mangaanipitoisuudet ja kallioperässä paikoin esiintyvän mustaliuskeen
aiheuttama nikkelin kohonnut pitoisuus saattavat paikallisesti muodostaa ongelman veden käytölle.
Pohjavesialueilla sijaitsee paikoin runsaasti erilaisia riskiä aiheuttavia toimintoja. Niitä ovat mm. vanhat
polttoaineen jakeluasemat, maa-ainesten otto, maa- ja metsätalous, ampumaradat, vanhat kaatopaikat,
tieverkostot sekä asutuksen leviäminen pohjavesialueille. Etenkin maaperän pilaantuminen aiheuttaa
merkittävän riskin pohjavedelle. Pohjois-Karjalassa on muutama riskikohteeksi määritelty alue, joissa
pohjavedestä on todettu haitallisia aineita yli asetetun raja-arvon. Tilan heikentyminen johtuu torjuntaaineista, nitraatista sekä puun kyllästysaineista. Selvityskohteita, joilla tarvitaan lisätutkimuksia tilan
arviointia varten, on parikymmentä. Vesienhoitosuunnitelman mukaisesti riski- ja selvityskohteille laaditaan
suojelusuunnitelmat, joissa määritellään toimet ja suojelukeinot pohjavesien tilan vaarantumisen
Vesienhoidon tärkeimpiä haasteita Pohjois-Karjalassa on hajapäästöjen vähentäminen. Vesien tilan
parantamiseksi ulkoisen fosforikuormituksen vähentämistarpeeksi Pohjois-Karjalassa on alueesta riippuen
arvioitu 15-30 %. Muita keskeisiä kysymyksiä ovat maakunnan erinomaisessa ja hyvässä tilassa olevien
vesistöjen sekä pohjavesien turvaaminen, vesielinympäristöjen parantaminen kunnostamalla ja
ilmastonmuutoksen vesistövaikutuksiin varautuminen.
Luonnon monimuotoisuuden väheneminen on yksi keskeisistä ympäristön tilan ongelmista PohjoisKarjalassa. Intensiivinen metsätalous, hakkuut, ojitus, maanpinnan käsittely ja virtavesien perkaukset uittoa
ja kuivatusta varten ovat yhdessä tiheän metsäautotieverkoston kanssa vähentäneet luonnon
monimuotoisuutta laajoilla alueilla. Maatalous on vaikuttanut monimuotoisuuteen mm. vähentämällä
kaikkein rehevimpien metsiköiden määrää. Toisaalta perinteisen maatalouden myötä on syntynyt uusia
elinympäristöjä, kuten niittyjä, ketoja, laitumia, hakamaita, ns. perinnebiotooppeja. Tuotantomenetelmien
tehostuminen ja karjanpidon väheneminen ovat johtaneet viljely-ympäristöjen yksipuolistumiseen ja
lajiston köyhtymiseen. Viimeisimmän Suomen lajien uhanalaisuusarvioinnin (2010) mukaan 36,2 %
uhanalaisista lajeista elää ensisijaisesti metsissä ja 23,3 % perinneympäristöissä. Perinneluontotyypit ovat
luontotyypeistä kaikkein uhanalaisimpia. Suurin osa Pohjois-Karjalan arvokkaimmista säilyneistä
perinnebiotooppikohteista liittyy kaskikulttuuriin. Maaseudun autioituminen ja perinteisen
maaseutumaiseman umpeenkasvu ovat muuttaneet monilla alueilla maisemakuvaa.
Ilmastonmuutokseen varautuminen ja sopeutuminen ovat tulevan ohjelmakauden keskeisiä haasteita.
Ilmastonmuutoksella oletetaan olevan vaikutuksia mm. metsien kasvuun sekä eläin- ja sienituhoihin. Sillä
arvioidaan olevan vaikutusta myös luonnon monimuotoisuuteen, kuten lajien levinneisyysalueisiin.
Sisävesiin merkittävin vaikutus on virtaamien vuodenaikaisvaihtelun muuttuminen, mikä voimistaa vesien
rehevöitymistä. Keskilämpötilojen noustessa talvikausi ja jääpeiteaika lyhenevät. Kasvukauden
pidentymisen vuoksi rantakasvillisuus ja levien kasvu runsastuvat. Ilmastonmuutoksen myötä myös
talvisateet ja sään ääri-ilmiöt (tulvat, rankkasateet ja kuivat kaudet) lisääntyvät, mutta routa vähenee. Tämä
lisää ravinteiden huuhtoutumista vesistöihin etenkin leutoina talvina. Kesäisin kuivat kaudet yleistyvät,
mikä esimerkiksi Pielisellä johtaa jo nykyisellään virkistyskäyttöä haittaavien matalien vedenkorkeuksien
yleistymiseen. Ääriolojen toistuvuus voi näkyä myös pohjaveden laadussa ja määrässä.
Maaseudun pienyritystoiminta
Maaseuturahaston kautta haettava pienyritystuki on ollut suosittua Pohjois-Karjalassa. Suhteutetaanpa
kuluvan ohjelmakauden hakemusmääriä maakunnan väestömäärään tai maatilojen määrään,
pienyritystukea on haettu aktiivisesti.
Vuoden 2008 lopussa Pohjois-Karjalassa oli 8 360 yritystä. Vuoteen 2004 verrattuna yritysten määrää on
kasvanut lähes tuhannen yrityksen verran. Pohjois-Karjalassa maatiloja on 2 441 kpl. Näistä noin
kolmasosalla on muuta yritystoimintaa. Nämä maatilat työllistävät noin 1200 henkilöä.
Maaseuturahaston pienyritystuki suuntautuu pääasiassa muille yrityksille kuin maatiloille. Tuesta vain vajaa
20 % kohdistuu maatilataustaisille yrityksille. Tämä kehitys on voimistunut jokaisella ohjelmakaudella.
Seutukunnittain tarkasteltuna maaseudun pienyritykset painottuvat Pohjois-Karjalassa Joensuun
seutukunnan alueelle. Pienyrityksistä 30 % on Pielisen-Karjalan alueella ja Keski-Karjala alueella 20 %.
Toimialoittain tarkasteltuna kuluvalla ohjelmakaudella tukea on myönnetty eniten palvelutoimialalle (
22 %). Seuraavaksi tulee maaseutumatkailu (17 %), sote-ala (14%), elintarvikkeiden jatkojalostus (10%) ja
mekaaninen puunjatkojalostus ( 8 %). Muita toimialoja ovat bioenergian tuottaminen, metalliala ja
elintarvikkeiden jatkojalostus.
MYÖNNETYT TUET TOIMIALOITTAIN 2008-2012
1 182 494 e
634 161 e
1 355 169 e
1 713 884 e
1 400 930 e
2 404 635 e
17 279 100 €
3 751 891 e
269 864 e
196 670 e
1 479 167 e
2 890 219 e
Hiipuvia toimialoja ovat mekaaninen (ensiasteen) puunjatkojalostus, perinteinen maatilamatkailu (mökin
vuokraus), sekä nk. tilateurastamot. Vastaavasti nousevia toimialoja ovat laajasti ottaen palvelusektori,
erilaisten osakomponenttien valmistaminen, sote-alalla hyvinvointipalvelut ja pitkälle erikoistuva hoitotyö.
Tulevaisuudessa myös lähi- ja luomuruuan jatkojalostaminen tulee entistä merkittävämmäksi toimialaksi.
Kulutuskäyttäytyminen on menossa siihen, että kuluttajat haluavat pöytäänsä puhdasta, prosessoimatonta
Bioenergian tuottamisessa lämmöksi, energiaksi tai nestemäiseksi polttoaineeksi on todella suuria
mahdollisuuksia. Bioenergian suhteen Pohjois-Karjalan vahvuutena ovat runsaat raaka-ainevarat.
Tulevalla ohjelmakaudella pohjoiskarjalaisissa yrityksissä on syytä varautua myös omistajan- ja
sukupolvenvaihdoksiin. Tehdyn arvion mukaan Pohjois-Karjalassa reilu kolmannes yrityksistä (noin 2 000
yritystä) aikoo tehdä omistajavaihdoksen vuoteen 2014 mennessä.
Sosiaali- ja terveysalan palvelut ovat Pohjois-Karjalassa merkittävä toimiala. Myös maaseuturahastosta on
myönnetty tukea tämän alan yritystoimintaan (14 %/2,4 m€). Maaseudun kehittämisen ja elävöittämisen
kannalta sote-alan yritykset ovat tervetulleita. Väestön vanhetessa palvelujen tarve kasvaa, sotealan
yritykset työllistävät hyvin erityisesti naisia syrjäisillä alueilla ja yritysten kannattavuus on kohtuullinen.
Sote- ala on mahdollisuuksien ala.
Yritystukien kohdentumista on tarkasteltu tarkemmin kohdassa 2.Kuluvan ohjelmakauden tulokset,
arvioiden keskeiset tulokset ja johtopäätökset sivulla 18.
Maakunnan järvet tarjoavat hyvät mahdollisuudet sekä vapaa-ajan että ammattikalastuksen
harjoittamiseen. Vuotuinen kalansaalis vaihtelee 3-4 miljoonan kilon välillä. Vapaa-ajankalastajien
verkkokalastuksen väheneminen antaa kalakantojen puolesta entistä paremmat mahdollisuudet
ammattikalastuksen harjoittamiseen ja myös matkailun kalastuspalvelujen kehittämiseen.
Pohjois-Karjalassa elää alkuperäisessä ympäristössään useita arvokkaita ja uhanalaisena pidettäviä
kalalajeja kuten Saimaan järvilohi, Vuoksen vesistön järvitaimen, Koitajoen planktonsiika ja harjus.
Ammattikalastukselle tärkeät muikkukannat ovat monissa järvissä runsaita. Kalakantoja on vahvistettu
istutuksin sekä kalakantojen elinympäristöjä kunnostamalla mutta ollakseen kattavaa hoitotoimiin tulee
sisältyä myös kalastuksen ohjausta ja muitakin toimenpiteitä, jotka toteutetaan yhteistyössä eri
Pohjois-Karjalan ELY-keskuksen ammattikalastajarekisterissä on noin 50 kalastajaa, minkä lisäksi kalaa myy
satunnaisesti huomattava joukko muita kalastajia. Kalansaaliin jäähdyttämistä varten maakuntaan on
yhteistyössä kuntien kanssa luotu kohtuullisen kattava jäähileasemien verkosto, mikä on edistänyt
järvikalakantojen hyödyntämistä elintarvikkeeksi. Ruokakalan viljelyn kannattavuus on heikentynyt monista
eri syistä johtuen. Istutuspoikatuotanto tulee jatkumaan maakunnassa jokseenkin entisellä volyymillä mm.
velvoiteistutusten ja vakiintuneen istukkaiden kysynnän ansiosta. Vesiviljelyyn yritetään jatkuvasti löytää
uusia kalalajeja ja viljelymenetelmiä. Mahdolliset uudet laitokset tulevat olemaan tuotantokapasiteetiltaan
suurempia ja toteutukseltaan entistä teknisempiä.
Tulevalla ohjelmakaudella elinkeinokalataloutta tullaan rahoittamaan Euroopan meri- ja kalatalousrahaston
Maaseutumatkailu on maa- ja metsätalouden ohella yksi merkittävimmistä Pohjois-Karjalassa
harjoitettavista maaseutuyrittämisen toimialoista. Merkittävin tulonlähde on mökkimajoitustoiminta.
Lisäksi tarjotaan ravitsemis- ja ohjelmapalveluja. Maaseutumatkailun merkitys näkyy myös
pienyritystoiminnan tukemista koskevassa tilastossa, jossa matkailu on toiseksi suurin toimiala muiden
palvelualojen jälkeen. Matkailun osuus maaseudun pienyritystuesta (maaseuturahasto) on vuosina 20072012 ollut 17 %.
Maaseutumatkailun osuus maakunnan majoituskapasiteetista on merkittävä. Maaseutumatkailun piirissä
arvioidaan olevan 50-60 % maakunnan matkailun majoituskapasiteetista. Maaseutumatkailu on pääosin
pienimuotoisena yritystoimintana Tilastokeskuksen tilastoinnin ulkopuolella, koska tilastoinnissa oli
mukana vain keskimäärin 47 majoitusliikettä, joissa oli yhteensä 4 167 vuodepaikkaa vuonna 2010.
Maaseutumatkailuyritysten lukumäärä on arvion mukaan n. 150.
Rekisteröidyistä yöpymisistä n. 75 % oli kotimaasta ja n. 25 % ulkomailta, joista 2/3 osaa venäläisiä (Karelia
Expert tammi-toukokuu 2012). Vuonna 2011 vastaavat luvut olivat: yöpymisiä kotimaasta n. 85 % ja
ulkomaalaisyöpymisiä n. 15 %, joista n. puolet venäläisiä. Nämä luvut antavat varmasti suuntaa myös
rekisteröimättömän majoituskapasiteetin käytöstä.
Matkailun alueelliset tietovarannot –hankkeessa on v. 2012 lähetetty kysely kaikkiaan 230 yritykselle,
joiden arvioitiin tarjoavan majoituspalveluja. Näistä 92 vastasi. Yli puolet (52,2 %) vastanneista tarjosi
mökkimajoitusta. Kaikkiaan hankkeen listalla on 866 yritystä (majoitus-, ravitsemis- ja ohjelmapalvelut,
nähtävyydet ja käyntikohteet, kokous- ja juhlapalvelut, tapahtumat, kuljetuspalvelut, ostopaikat, sekä
matkatoimisto- ja matkanjärjestäjäpalvelut). Ohjelmapalveluista eniten tarjottuja ovat kalastus, vaellus ja
sauvakävely, retki- ja maastopyöräily, melonta sekä veneily ja purjehdus.
Matkailuyritystoiminta on Pohjois-Karjalassa luonteeltaan erilaista kuin Pohjois-Pohjanmaalla ja Lapissa,
joissa se on keskittynyt suuriin keskuksiin. Meillä vuodepaikat ovat hajallaan ympäri maakuntaa. Pieniä
keskittymiä ovat Joensuu ja Koli. Koli ei ole toiveista ja panostuksista huolimatta kasvanut suurten (hiihto)matkailukeskusten kokoiseksi. Kolista on kehittymässä merkittävä luonto-, kulttuuri- ja järvimatkailukohde.
Pohjois-Karjalan vahvuuksia ovat järvi-, metsä- ja suoluonto sekä talvi. Matkailukapasiteetin luonteen
vuoksi maakuntamme sopii perhe-, järvi- ja luontomatkailuun. Maaseutumatkailu on osa hajautunutta
matkailurakennetta, jonka kehittymiselle ei ole erityisiä esteitä, jos tiestö ja tietoliikenne pidetään
kunnossa. Nykyisten yrittäjien ikärakenne ja jatkajien löytyminen aiheuttaa huolta nykyisen kapasiteetin
säilymisestä. Lisäksi on jatkuva tarve nostaa majoituskapasiteetin tasoa sekä rakentaa lisäkapasiteettia.
Yrittäjien keskinäisen yhteistyön lisäämiselle on edelleen tarvetta.
Suomea koskevat seuraavat Kioton velvoitekauden jälkeen Euroopan unionin hyväksymät
ilmastotavoitteet ja niihin liittyvät Suomen kansalliset tavoitteet vuoteen 2020 mennessä:
• Kasvihuonekaasupäästöjä vähennetään vähintään 20 % vuoden 1990 tasosta ja 30 %, mikäli
muut teollisuusmaat hyväksyvät vastaavat tavoitteet.
• Ei-päästökauppasektorin päästöjä vähennetään Suomessa 16 % vuoden 2005 tasosta.
• Uusiutuvan energian osuus nostetaan EU:ssa 20 %:iin ja Suomessa 38 %:iin.
• Energiatehokkuutta lisätään keskimäärin 20 %:lla peruskehitykseen verrattuna.
• Liikenteen uusiutuvan energian osuus nostetaan 10 %:iin.
Uusiutuvan energian osuus maakunnan kokonaisenergiankäytöstä on noin 63 %, josta puuenergian osuus
on 82 %. Pohjois-Karjalan energiankäyttö (ml. lämmitys, sähkö ja liikenne) on ollut viime vuosina reilut 10
TWh. Lämpöenergiasta ja sähköstä noin 75 % tuotetaan uusiutuvilla energialähteillä. Pohjois-Karjalassa
käytössä olevia uusiutuvia energialähteitä ovat bioenergia (84 %), vesivoima (15 %) ja muut (1 %).
Bioenergia muodostuu lähes täysin puuenergiasta: teollisuuden sivutuotteista ja metsäenergiasta. Öljyä on
käytetty viime vuosina noin 2900 GWH eli noin 30 % ja turvetta 700 GWh eli 8 %.
Uusiutuvan energian klusterin työllisyys vuonna 2008 oli noin 1 100 henkilötyövuotta, ja liikevaihtoa kertyi
noin 120 milj. euroa. Kasvua vuodesta 2004 sekä liikevaihdossa että työllisyydessä noin 30 %. Uusiutuvaan
energiaan panostetaan. Tutkimus-, kehittämis- ja koulutuslaitosten panostus uusiutuvaan energiaan on
noin 5 milj. euroa/vuosi. Maakunnassa oli käynnissä vuonna 2011 noin 30 uusiutuvaan energiaan liittyvää
alueellista, kansallista tai kansainvälistä hanketta.
Pohjois-Karjalan vahvuutena ovat runsaat luonnonvarat ja bioenergia-alan ja metsätutkimuksen
monipuolinen osaaminen. Energiaomavaraisuudella ja uusiutuvan energian osuudella mitattuna PohjoisKarjala ylittää jo nyt EU:ssa asetetut ja kansalliset ilmastotavoitteet. Ilmastonmuutos ja sen mukanaan
tuomat haasteet nähdään maakunnassa mahdollisuutena, jonka avulla maakuntaan voidaan luoda uutta
osaamista ja uutta liiketoimintaa. Maakunnan ilmasto- ja energiaohjelmassa tarkasteltaviksi toimialoiksi on
valittu energiantuotanto ja -kulutus, liikenne, yhdyskuntarakenne ja kaavoitus, rakentaminen, jätehuolto
sekä maa- ja metsätalous. Ohjelman lähtökohtana on alueen omien voima-varojen vahvistaminen ja
mahdollisuuksien hyödyntäminen. Visiona on Öljyvapaa Pohjois-Karjala, joka on hiilineutraali, uusiutuvan
energian tuotannoltaan yliomavarainen maakunta, ja jossa fossiilista öljyä ei käytetä energiantuotannossa.
Pohjois-Karjalan energiasektorilla korostuvat lähitulevaisuudessa uusiutuvan energian tuotannon, käytön ja
viennin kasvattamisen ohella myös energiatehokkuuden parantaminen sekä energianeuvonta.
1.3. Pohjois-Karjalan maaseudun vahvuudet, heikkoudet, mahdollisuudet ja uhat
MASU-SWOT POHJOIS-KARJALA 2014-2020
Energia - energiavarat, osaaminen
Luonnonvarat - puhdas luonto, luonnonvarat,
osaaminen, vedet, kalastus
Metsä ja puu - osaaminen, koulutus, yrittäminen,
Paikallisyhteisöt - aktiivisia, aikaansaavia,
yhteistyökykyisiä ihmisiä, paikalliskulttuurit
Toimiva yhteistyö - kompakti toimijaverkosto
Luomutuotanto - peltoala, tuotanto-osaaminen
Erityiset luontokohteet - hiljaisuus ja syrjäisyys,
Elintarvikesektori – nurmiviljely/maidontuotanto
Hyvä asuinympäristö, asuntojen edullinen hintataso
Pienellä pärjäävä elämäntapa
Infrastruktuuri (erityisesti laajakaista)
Syrjäisyys ja pitkät välimatkat
Väestön väheneminen ja ikääntyminen (huoltosuhteen nopea
heikkeneminen)sekä sukupuolijakauman vinoutuminen
Pienet lähimarkkinat, pääomien puute
Suomen alhaisin asuntokunnan käytettävissä oleva rahatulo
Kysyntä-, tuote- ja markkinointiosaamisen puutteet
Rakenteellinen työttömyys ja korkeat työttömyysluvut
Supistuvat maaseudun koulutus- ja neuvontapalvelut
Jatkajien puute yritystoiminnassa
Maaseudun uudet yritysratkaisut ja toimialat
Perus- ja erityismaataloudessa kasvumahdollisuuksia
Elintarviketuotannon painopisteen siirtyminen
pohjoisemmille alueille globaalin ilmastonmuutoksen myötä.
Lähi- ja luomuruoan kysynnän kasvu
Elintarvikkeiden korkean asteen jatkojalostus
Venäjän kehittyvät markkinat ja uusi kysyntä (WTO)
Maaseudun palvelutuotannon uudet ratkaisut
Puhtaat pohja- ja pintavedet
Biotalouden merkityksen kasvaminen
Uusiutuva energia, etenkin hajautetut ratkaisut
Puun monipuolisempi hyödyntäminen, esim.
Väestöllinen ja rakenteellinen taantuminen jatkuu
Laajakaistahankkeiden hidas toteutuminen
Kuntatalouden heikkeneminen ja julkisen
palvelutuotannon rapautuminen
Jääminen pelkäksi raaka-ainetuottajaksi
Luonnonvarojen suojelun ja niiden hyödyntämisen
väliset ristiriidat
Paikalliset toimijat/yrtitykset menettävät asemansa
suurten toimijoiden puristuksessa
Näköalattomuus ja uusiutumisen vaikeudet
2.Kuluvan ohjelmakauden tulokset, arvioiden keskeiset tulokset ja johtopäätökset
Analyysissa on tarkasteltu ajanjaksolla 16.5.2008–30.4.2012 yritystuesta tehtyjä päätöksiä,
kokonaisrahoitusta ja sen jakautumista Pohjois-Karjalassa. Kyseisellä ajanjaksolla tehtiin 578 sellaista
yritystukipäätöstä, joista on rahoitustiedot (kaikkiaan päätöksiä oli 595) ja niiden yhteenlaskettu
kokonaisrahoitus oli liki 50 milj. €. Pohjois-Karjalan ELYn myöntämiä päätöksiä oli 439 (46,3 milj.€) ja
toimintaryhmien kohdentama yritystukien (139 kpl) kokonaisrahoitus oli noin 3,5 milj €. Koska
toimintaryhmien osuus yritystukien kokonaisrahoituksen osalta on vain noin 7 %, on tässä keskitytty
pääosin ELYn myöntämien tukien tarkasteluun.
Yli 92 % kokonaisrahoituksesta oli toimintalinjan 3 (Maaseutualueiden elämänlaatu ja maaseudun
elinkeinoelämän monipuolistaminen) mukaista ja liki 73 % kohdistui yritysten perustamiseen ja
kehittämiseen (tp 312) ja noin 20 % taloudellisen toiminnan laajentamiseen maatalouden ulkopuolelle (tp
311). Maa- ja metsätalouden arvon lisäämiseen (tp 123) rahoituksesta suuntautui 7,3 % ja Ammatillista
koulutusta ja tiedotusta koskeviin toimiin (tp 111) ohjautui ainoastaan 0,4 %.
Tukimuodot ja rahoituksen kohdentuminen
Suurin osa (79 %) Pohjois-Karjalan ELYn tekemistä päätöksistä oli yritysten investointitukea (346 päätöstä,
kokonaisrahoitus 36,5 milj €). Yritysten kehittämistukipäätöksiä tehtiin 90, ja niiden kokonaisrahoitus oli
vajaat 9,5 milj. €. Yritysten käynnistämistuesta tehtiin vain kaksi päätöstä.
Kolme neljännestä kokonaisrahoituksesta kohdentui toimiviin yrityksiin ja loput, noin neljännes (11,7 milj €)
kohdentui aloittaviin yrityksiin. Yritystyypeittäin tarkasteltuna valtaosa (72%) myönnetystä
kokonaisrahoituksesta kohdentui mikroyrityksiin (33,4 milj. €), maatiloille kohdentui 22 % (10,3 milj €) ja
marginaaliset rahoitusosuudet pieniin yrityksiin, kehittämisyhteisöihin ja keskisuuriin yrityksiin.
Suuri osa kokonaisrahoituksesta kohdentui palvelutoimialalle (yhteensä 48%), joista suurimpina sotepalvelut 17%, sekä majoitus- ja ravitsemuspalvelut 13%. Maatalouden osuus oli 7%, metsätalouden 7 % ja
elintarvikkeitten jalostuksen osuus 8 % kokonaisrahoituksesta. Metallituoteteollisuudelle kohdentui 7 % ja
puutuoteteollisuudelle 4 %.
Alueellinen kohdentuminen
Maaseututyypeittäin tarkasteltuna suurin osa ELYn kokonaisrahoituksesta on kohdentunut harvaanasutulle
maaseudulle (51 %). Ydinmaaseudulle on kohdentunut 27 % , kaupunkeihin 13 % ja loput yhdeksän
prosenttia kaupunkien läheiselle maaseudulle.
Alueellisesti tarkasteltuna yli puolet (53 %) kohdentuu suurimman väestömäärän omaavalle Joensuun
seutukunnalle. Keski-Karjalan osuus on noin 23 % ja noin 20 % kohdentuu Pielisen Karjalaan. Yksittäisistä
kunnista rahoituksen kärjessä prosentuaalisesti ovat Joensuu (12 %) ja Kontiolahti (12%), Liperi (11%), Kitee
(8%), Nurmes (7%) sekä Rääkkylä ja Lieksa (6 %), joka osoittanee näiden kuntien aktiivista maaseudun
kehittämistyötä, mutta myös olemassa olevaa yrityspotentiaalia.
Analyysissa on tarkasteltu ajanjaksolla 11.1.2008-31.4.2012 myönnettyjä hanketukia, niistä tehtyjä
päätöksiä, kokonaisrahoitusta ja sen jakautumista Pohjois-Karjalassa. Kyseisellä ajanjaksolla tehtiin 236
hanketukipäätöstä (kokonaisrahoitus n. 32 milj. €), joista on Pohjois-Karjalan ELY-keskus tehnyt 50
päätöstä (20,2 milj. €) ja toimintaryhmät 186 päätöstä ( 11,6 milj. €). Joensuun seudun Leaderin osuus on
43 %, Vaara Karjalan Leaderin 33 % ja Kehittämisyhdistys Jetina ryn 24 % toimintaryhmien myöntämästä
kokonaisrahoituksesta kehittämishankkeille.
ELYn kohdentamasta hanketuen kokonaisrahoituksesta 52 % oli toimintalinjan 3 (Maaseutualueiden elämänlaatu
ja maaseudun elinkeinoelämän monipuolistaminen) mukaista ja 37 % toimintalinjan 1 mukaista. Toimenpiteittäin
tarkasteltuna noin 38 % kohdistui koulutukseen ja tiedotukseen (tp 111 ja tp 331) ja liki kolmannes
elinkeinoelämän ja maaseutuväestön palveluihin (tp 321). Yritysten perustamiseen ja kehittämiseen (tp312)
ohjattiin noin 10 %, innovaatioyhteistyöhankkeisiin (tp124) vajaa 9 % ja matkailun kehittämiseen vajaa 7 %.
Toimintaryhmien myöntämästä kokonaisrahoituksesta valtaosa eli 83 % oli toimintalinjan 3 mukaista ja 16
% oli toimintarahaa (TL4). Toimenpiteittäin tarkasteltuna suuri osa kokonaisrahoituksesta eli 57 % kohdentui
kylien kunnostamiseen ja kehittämiseen , maaseutuperinnön säilyttämiseen ja edistämiseen kohdentui 14
Maaseututyypeittäin tarkasteltuna valtaosa (79%) ELYn rahoituksesta kohdentui kaupunkeihi, mikä suurelta
osin selittyy sillä, että suurin osa rahoituksesta myönnettiin koulutukseen ja tiedotukseen, ja oppilaitokset
sijaitsevat pääosin Joensuussa. Vastaavasti toimintaryhmien myöntämästä kokonaisrahoituksesta suurin
osa (57%) kohdentui harvaan asutulle maaseudulle.
Pohjois-Karjalan ELYn myöntämä kokonaisrahoitus kohdistui suurelta osin Joensuuhun (71 %), mikä
suurelta osin selittyy sillä, että suurin osa rahoituksesta myönnettiin koulutukseen ja tiedotukseen, ja
oppilaitokset sijaitsevat pääosin Joensuussa. Toimintaryhmien kokonaisrahoituksesta suurin osa (43%)
kohdistui Joensuun seudulle, Vaara-Karjalaan 33 % ja loput, vajaa neljännes oli Jetinan kohdentamaa.
Havaintoja yritys- ja kehittämishankerahoitusvuosista 2009–2010
Ohjelmakausi lähti keskushallinnon osalta erittäin kankeasti käyntiin, joka aiheutti hakemusjonon ja suuren
paineen päätöksenteolle vuodesta 2007 alkaen. Vasta vuoden 2010 aikana jonoa saatiin kunnolla puretuksi
ja hakemusjonot kohtuullisesti hallintaan. Yritysrahoituksen puolella paine oli suurin runsaasta
hakemusmäärästä johtuen.
Yritysrahoituksen painopiste on ollut vahvasti palveluissa (etenkin matkailu-, hoiva-, hyvinvointi- ja
sosiaalipalveluissa) ja teollisuudessa (mm. innovatiivinen, keksijävetoinen, pienmetalliteollisuus on
vahvoilla rahoituksessa) mutta myös muut toimialat ovat olleet monipuolisesti rahoituskohteena.
Esimerkiksi elintarvikeketjun eri vaiheisiin sijoittuvaan yritystoimintaan sekä uusiutuvan, puuhun nojaavan,
energian tuotantoon on haettu paljon yritysrahoitusta, jotka molemmat ovat olleet tärkeitä kehitettäviä
toimialoja maakunnan maaseutuohjelman strategiassa. Sen sijaan uusien teknologioiden hyväksikäyttö
tuotannossa, logistiikassa ja asiakashallinnassa, luonnontuotteiden tehokkaampi hyödyntäminen ja
jalostusarvon nostaminen sekä puutuoteteollisuus eivät ole siinä määrin olleet yritysrahoituksen kohteena
kuin odotettiin.
Yritysrahoituksen ja hankelistausten perusteella Pohjois-Karjalan maaseudun yritystoiminta on hyvin
aktiivista, kirjavaa, mikroyritysvaltaista ja kenties hieman yllättäen pääosin harvaan asutulle maaseudulle
suuntautuvaa. Sikäli on hyvä, että maakunnan alueelta löytyy tasaisesti yritystoiminnan ”aluskasvillisuutta”,
etenkin harvaan asutuilta alueilta ja myös maatilasidonnaisena. Yritysryhmähankkeita sen sijaan ei ole ollut
odotetussa määrin. Uutta yritystoimintaa edustavat esimerkiksi mahlaan, kaviaariin, kuohuviiniin tai
lemmikkieläimiin liittyvä yritystoiminta.
Julkisen rahoitustuen myötä syntyvien uusien yritysten määrä on vuoden 2011 aikana kääntynyt laskuun
päin, joka näkyy sekä starttiyrittäjien että myös muulla rahoituksella syntyvien yritysten osalta. Esimerkiksi
maaseudun pienyritystukihakemusten määrä mikroyrityksille jäi vuonna 2011 noin kolmanneksen
pienemmäksi kuin edellisenä vuonna. Myös alkuvuonna 2012 hakemusmäärä on jäänyt varsin pieneksi.
Tätä paikkaamaan käynnistettiin erillinen maaseutuyrittäjyyttä aktivoiva MASVA-hanke.
Maahanmuuton kasvua osoittaa se, että etenkin Joensuun seudulla on ollut nähtävissä merkkejä siitä
aloittavien ulkomaalaistaustaisten yrittäjien määrä kasvusta.
Kehittämishankerahoituksen osalta maaseuturahasto on rahoittanut suhteellisen paljon erilaisia
elintarvikeketjuja, uusiutuvan energiantuotantoa, matkailu- ja siihen kytkeytyvää hoivapalveluyrittäjyyttä ja
yleensä osaamista ja osaamisrakenteita vahvistavia hankkeita, jotka ovat myös olleet maaseutuohjelman
mukaisia kehitettäviä kohteita.
Kehittämishankerahoituksen monipuolisuus osoittaa, että maakunnassa on idearikkaita ja vahvoja
maaseututoimijoita ja puhalletaan yhteiseen hiilleen maaseudun kehittämiseksi. Tätä tukemaan on
käynnistetty monia ”kattohankkeita” jakamaan osaamista ja luomaan uusia kontaktipintoja kuten
tiedonvälityshanke Maakaista, maaseudun tulevaisuusosaamista vahvistava Maaseudun
tulevaisuusriihihanke, Tiedosta taitoon – koulutushanke tai Taitobussi – hanke. Oma lukunsa ovat
rahoitetut laajakaista –hankkeet, joilla tuetaan perusvalokuituverkon saamista maakuntaan.
Uusia maaseudun kasvualoja näyttävät maakunnassa olevan kaivos- ja kaivannaisala (ml. siihen läheisesti
liittyvät metallialat) sekä elintarvikeala (mm. lähiruoka ja luomuviljely sekä maatalous ylipäänsäkin tilakoon
kasvaessa). Myös kaupan alalla on nähtävissä edelleen kasvua, mikä on merkittävältä osaltaan venäläisten
lisääntyneen ostovoiman ansiota. Maakunnan maaseudulla nähdään myös bioenergian hyvät
Maaseutusuunnitelman arvioinnista
Muutamia yleensä maakunnallisen maaseutusuunnitelman toteutumisen ja tuloksellisuuden arvioinnista
tehtäviä havaintoja on syytä nostaa esiin jo tässä vaiheessa. Toistaiseksi ei ole erikseen olemassa mitään
järjestelmällistä P-K:n maaseutusuunnitelman toteutumisen ja arvioinnin seurantajärjestelmää. Esimerkiksi
MAVI:n raportointijärjestelmässä ei ole raportteja ohjelman tulostiedoille, sillä sieltä saadaan vain
hankelistauksia, sidonta- ja maksatustietoja sekä käsittelyaikatietoja. Tämä näkyy ohuehkona ohjelman
toteutumisen raportointina ulospäin.
Se on myös ongelmallista, että suhteessa Manner-Suomen maaseutuohjelmaan Pohjois-Karjalan
maaseutusuunnitelma on ”eriparinen”, ts. ne ovat kaksi toisistaan erillistä ohjelmaa, joiden strategiset
linjaukset sen enempää kuin kaikki seurantatiedotkaan eivät ole suoraan yhteismitallisia keskenään.
Pohjois-Karjalan maaseutusuunnitelmaa ei ole riittävästi synkronoitu myöhemmin valmistuneeseen
Manner-Suomen maaseutuohjelmaan eikä päinvastoin.
Pohjois-Karjalan maaseutusuunnitelma antaa hyvät puitteet P-K:n maaseudun kehitykselle ja se on yksi
ohjenuora rahoituksen valmistelussa sekä päätöksenteossa yhdessä ELY -keskuksen oman strategian,
maakuntaohjelman ja Manner-Suomen maaseutuohjelman kanssa. Tältä osin maakunnallinen
maaseutusuunnitelma vastaa alueen tarvetta, tahtoa ja strategisia näkemyksiä sekä linjauksia.
Sen sijaan iso maaseutupoliittinen ja strateginen kysymys on, että kuinka hyvin alueella on toteutettu
Manner-Suomen maaseutuohjelmaa vai mahdollisesti toisinpäin; kuinka hyvin Manner-Suomen
maaseutuohjelma on palvellut maakunnan maaseutuohjelman toteutusta? Jos P-K:n maaseutusuunnitelma
kuvaa maakunnan alueen tarvetta, tahtoa ja strategisia valintoja, mutta Manner-Suomen ohjelmasisällön
toteuttaminen tavallaan menee sen yli, niin mikä on enää maakunnallisen suunnitelman rooli? Tilannetta
kuvannee osaltaan se, että Manner-Suomen maaseutuohjelman tavoitteita ei ole kattavasti jyvitetty eri
maakunnille, vaan sitä seurataan ainoastaan kokonaisuutena kaikkien ELY alueiden yhteistuloksena.
Pohjois-Karjalan maaseudun kehittämisen näkökulmasta on olennaista, että tuleva maaseutusuunnitelma
motivoi toimimaan ja toteuttaa maakunnan maaseututoimijoiden tahtoa niin, että se myös näkyy
rahoituksen kohdentamisen entistä joustavampina ratkaisuina. Tältä osin ohjelmavälineet on myös jatkossa
alueellistettava niin, että kyetään seuraamaan entistä paremmin miten erityyppisillä maaseutualueilla
maaseutukehitys etenee, esimerkiksi miten Järvi-Suomen maidontuotannon kehitys etenee. Samoin
alueellisen ja valtakunnallisen ohjelman synkrorointi on tehtävä jatkossa nykyistä paremmin etenkin
indikaattorien osalta kuin mitä nyt on tällä ohjelmakaudella tehty.
Maaseutusuunnitelman seurantaa ja arviointia tehdään Itä-Suomen yliopiston koulutus- ja
kehittämispalvelu Aducaten toimesta vuoden 2012 ja 2013 aikana. Tämä osio täydentyy myöhemmin
arvioinnin edistyessä.
3.Pohjois-Karjalan maaseudun kehittämisstrategia 2014-2020
3.1. Maaseutustrategian visio 2014-2020
Maaseutu luonnonvaroineen on Pohjois-Karjalan keskeinen tekijä taloudelliselle
menestykselle ja hyvinvoinnille. Osaavat ihmiset ja yritykset hyödyntävät
kestävästi ja älykkäästi alueelle ominaisia voimavaroja ja ulkopuolista kysyntää.
Pohjois-Karjalan maaseutu on innostavan yhteisöllisen toiminnan ja laadukkaan
asumisen paikka. Maaseudun tulevaisuutta tehdään hyvässä yhteistyössä sen
perusrakenteet turvaten sekä uusiutumiseen ja kasvuun rohkaisten.
3.2.Painopisteet ja kehittämistoimenpiteet
Pohjois-Karjalan maaseudun luonnonvarat ovat monipuoliset. Näistä keskeisimpiä ovat
puhdas ilma ja vesistöt sekä pohjavedet, monella tavalla hyödynnettävät laajat metsäalueet,
kasvukelpoinen puhdas maaperä ja mineraalivarat. Luonnonvarojen kestävän käytön
erikoisosaamista maakunnasta löytyy etenkin metsiin ja ympäristönsuojeluun liittyen.
Luonnonvarojen kansainvälinen kysyntä kasvaa voimakkaasti, jolloin paine niiden paikallisen
kantokyvyn ylittävää hyödyntämistä kohtaan kasvaa. Pohjois-Karjalan maaseudun alue- ja
paikallistalouksien etu on, että huolehdimme hyvin luonnonvarojen uusiutumisesta ja
jatkojalostamme ne mahdollisimman pitkälle omassa maakunnassa. Tämä edellyttää
luonnonvarojen kestävää käyttöä koskevan tietouden lisäämistä, sen tehokasta jakamista ja
tarvetta löytää entistä älykkäämpiä, etenkin yritysten, toimintatapoja luonnonvarojen
ylläpitoon sekä monipuoliseen hyödyntämiseen. Tämä on maakunnan pysyvän huoltoturvan,
elämisen laatutekijöiden, imagon ja tulevien sukupolvien elinehtojen mukaista toimintaa.
• Luonnonvararesurssien tutkimusta ja tietämyksen tehokasta siirtoa vahvistetaan.
• Ekosysteemipalveluihin liittyvää liiketoimintaa ja palveluratkaisuja edistetään.
• Resurssitehokkuutta ja materiaalivirtojen kierrätykseen liittyviä ratkaisuja edistetään.
• Tuetaan paikallisia, hajautettuja biotalousratkaisuja (lämpö- ja sähköenergia sekä
polttoaine) tuetaan. Tavoitteena on fossiilisista energialähteistä vapaa ja
yliomavarainen, uusiutuvan energian maakunta.
• Luonnontuotteita monipuolisesti ja kestävästi hyödyntävää kansalais- ja
yritystoimintaa tuetaan.
• Metsien ympäristö- ja hyvinvointivaikutusten vahvistumista tuetaan.
• Maatalouden kehitystä kohti nykyistä parempaa energia- ja ravinneomavaraisuutta
edistetään.
• Luonnonvarojen jalostusasteen nostoon tähtäävää toimintaa edistetään.
• Alueen kalakantojen uusiutumiseen tähtääviä toimenpiteitä ja kotimaisen kalan
pyyntiä sekä jatkojalostusta vahvistetaan.
3.2.2. Kilpailukykyiset ja uusiutuvat maaseutuyritykset ja maatilat
Liiketaloudellisesti kannattava yritystoiminta on toiminnallinen kivijalka ihmisten
toimeentulolle ja hyvinvoinnille. Pohjois-Karjalan maaseutu on myönnettyjen yritystukien
perusteella monipuolinen yrittämisen paikka, joka perinteisen maa- ja metsätalouden
rinnalla tarjoaa monia kasvumahdollisuuksia eri toimialoilla. Maatalouden rakennekehitys
jatkuu ja kehityskelpoiset tilat turvaavat Pohjois-Karjalan aseman yhtenä suurimmista
maidon ja naudanlihan tuotantomaakunnista. Pohjois-Karjalan maaseudun yritystoiminnan
todennäköisiä tulevaisuuden vahvuusalueita ovat hajautettu biotalous, metsien
moninaiskäyttö, elintarvikkeiden ja luonnontuotteiden monipuolinen jatkojalostus ja uudet
yksityiset sekä kolmannen sektorin palveluratkaisut. Tämä edellyttää kuitenkin aktiivista
erityisesti aloittavan yritystoiminnan tukemista eri tavoin. Venäjän läheisyys ja sieltä tuleva
kysyntä ovat matkailuyrityksille ja myös muille maaseudulla toimiville yrityksille
hyödynnettävissä oleva kilpailuetu, joka on maksimoitava.
Maidontuotannon kilpailukykyä kehitetään ja pidetään tuotanto vähintään tasolla
150 milj.l/v.
Nykyisen lihantuotannon taso säilytetään ja lihan jatkojalostusta kehitetään
Puun käyttöön ja metsiin perustuvaa liiketoimintaa lisätään (esim.
puurakentaminen) sekä parannetaan metsätalouden kannattavuutta edistämällä
yrittäjämäisen metsätalouden harjoittamista.
Hajautettuihin energiaratkaisuihin perustuvaa yritystoimintaa edistetään.
Luomu- ja lähiruokatuotantoa sekä paikallista elintarvikkeiden jatkojalostusta
vahvistetaan. Tavoitteena on, että Pohjois-Karjala on 2020 lähiruokatuotannon ja
luomuviljelyn johtava maakunta
Palvelu- ja matkailuyritysten kilpailukykyä ja uusiutumista edistäviä toimenpiteitä
Maaseudun yritystoiminnan sekä maa- ja metsätilojen omistajanvaihdoksia
helpottavia toimenpiteitä edistetään.
Nuoria kannustetaan maaseutuyrittäjyyteen ja edistetään nuorten
työmahdollisuuksia maaseudulla.
Keinoja alhaisen jalostusasteen tuotteiden arvonlisäämiselle eri toimialoilla
Ratkaisumalleja, jotka vahvistavat maaseutuyritysten kysyntälähtöisyyteen liittyvää
osaamista ja innovaatiotoimintaa tuetaan.
Osaamisen vahvistaminen ja jatkuva uusiutuminen ovat avainasioita maaseudun
menestymiselle. Pohjois-Karjalan maaseutuosaamista ylläpitävät koulutus-, tutkimus- ja
kehittämisrakenteet ovat monipuoliset, mutta valitettavasti koulutuksen osalta
supistumassa. Vahvoja osaamisalueita ovat metsä-, ympäristö-, biotalous-, hyvinvointi- ja
terveysosaaminen, Venäjä osaaminen sekä tiettyjen uuden teknologian tutkimuksen ja
sovelluksen alueet. Myös maatalouden perusosaaminen ja maaseudun kehittämisosaaminen
ovat korkeata tasoa. Nuorten ikäluokkien pienentyminen ja samanaikaiset
koulutusyksiköiden supistukset edellyttävät, että maaseutuelinkeinojen riittävästä
työvoimasta ja osaamistarpeista huolehditaan. Pohjois-Karjalan maaseudun osaamisen
vahvistamisen etuna ovat eri toimijoiden hyvä keskinäinen tuntemus ja näin ollen matala
kynnys yhdistää osaamisia nopeasti sekä joustavasti toisiinsa. Jatkuva uusiutumistarve
edellyttää innovaatioympäristöjä, jotka mahdollistavat maaseudun asukkaiden, yritysten,
tutkijoiden, käyttäjien, kehittäjien ja muiden sidosryhmien törmäyttämisen ja yhteisen
kehittämistyön, avoimen vuoropuhelun ja tiedonvaihdon. Keskeistä on maaseudulla olevan
käytännön tiedon luonteva ja nopea yhdistäminen ajankohtaiseen asiantuntija- sekä
Osaavan työvoiman saaminen maaseudulle turvataan ja huolehditaan kilpailukykyisen
elinkeinotoiminnan osaamistarpeista.
Kehitetään koulutus- ja oppimisratkaisuja, jotka mahdollistavat työn ja oppimisen
joustavan integroinnin.
Paikallisia toimijoita aktivoidaan hyödyntämään ylialueellisia ja kansainvälisiä verkostoja
uuden tieto- ja osaamispääoman saamiseksi.
Uusiutumista edistetään tukemalla maaseudulle soveltuvia innovaatioympäristöjä, joissa
niin maaseudun yrittäjät ja kehittäjät, tutkimus ja muut sidosryhmät osallistuvat
yhteiseen kehittämistyöhön.
Luonnonvara-alan osaamisen tuotteistamista tuetaan.
Demonstraatiolaitosten perustamista tuetaan sekä uusia kokeilu- ja pilottihankkeita ja
uudenlaiseen osaamiseen liittyvää yrittäjyyttä.
Maaseutuyritysten ja -toimijoiden ennakointi- ja kysyntään liittyvää osaamista
Pohjois-Karjalan maaseudulla on runsaasti erilaisia paikallisesti toimivia yhteisöjä ja niillä
pitkät perinteet yhteisöllisestä kehittämis- ja kulttuuritoiminnasta. Etenkin järjestäytynyt
kylätoiminta, erilaiset harrasteseurat ja myös maakunnallisesti toimivat maaseudun
yhteisölliset kehittämisorganisaatiot (esim. MSL, 4H) ylläpitävät maaseudun paikallista
kehittämisvirettä ja identiteettejä. Tärkeä osa yhteisöllisen toiminnan aktivointia ja
rahoittamista ovat maakunnan kolme Leader – ryhmää. Pohjois-Karjalan maaseudun
suhteellinen etu on, että maakunta on yhtenäinen alue ja sen maaseututoimijat tuntevat
toisensa varsin hyvin. Tämä mahdollistaa nykyisen yhteistyön syventämisen ja uudet, myös
kansainväliset, yhteistyöratkaisut. Erityisen tärkeää on tukea yhteisöllisyyttä ja sosiaalista
osallisuutta nuorten ja nuorten aikuisten, maakuntaan tulomuuttajina saapuvien
maahanmuuttajien sekä paluumuuttajien keskuudessa. Sillä estetään eri asukasryhmien
syrjäytymistä ja vahvistetaan sosiaalista yhteenkuuluvuuden tunnetta.
Luodaan uusia ja vahvistetaan jo toimivia ketteriä maakunnan sisäisiä ja paikallisia
kehittämisyhteistyöratkaisuja julkisen, yksityisen ja kolmannen sektorin sekä
tutkimustoiminnan välille.
Tuetaan yhteisöllisen identiteetin ja paikalliskulttuurin ylläpitoon liittyviä
Edistetään etenkin asiakaslähtöisiä liiketoiminta-, tutkimus- ja
kehittämisyhteistyöverkostoja maakunnan sisällä sekä sen ulkopuolella
Nuorten, nuorten aikuisten ja maahanmuuttajien sosiaalista osallisuutta osana
maaseutuyhteisöjä edistetään.
Luodaan edellytyksiä monikulttuuriselle toiminnalle ja edistetään maahanmuuttajien
työllisyyttä ja yrittäjyyttä.
Pohjois-Karjalan maaseutu on laadukkaan asumisen, työnteon ja vapaa-ajanvieton
paikka. Pohjois-Karjala jakautuu peruspalveluiltaan ja asuinympäristöiltään erityyppisiin
maaseutuyhteisöihin, joista löytyy vaihtoehtoja monille elämäntavoille ja – tyyleille.
Perusasioiden (tiet, sähkö, vesi, jätehuolto ja tietoliikenneyhteydet) on oltava ensin
kunnossa, että asuminen toteutuu tasapuolisesti eri puolilla maakuntaa ja lisäksi niiden
ylläpidosta on huolehdittava. Lisäarvopalveluja ovat vapaa-ajan viettoon ja
virkistykseen tarkoitetut rakenteet ja paikat, kuten esimerkiksi retkeily- ja vesistöreitit,
ampumaradat, kesäteatterit, urheilukeskukset tai kylätalot oheispalveluineen tai
puhtaat kalaisat vesistöt. Pohjois-Karjalan maaseudun uusi kehittämismahdollisuus
piilee asumisen, työnteon ja vapaa-ajan sujuvaksi arjeksi ja hyväksi elämänlaaduksi
yhdistävissä ratkaisuissa. Tätä kehityslähtökohtaa tukee se, että maakunnan
maaseutualueiden asunnot, etenkin haja-asutusalueella, ovat edullisen hintatason
vuoksi tulo- ja paluumuuttajille houkutteleva vaihtoehto kunhan välttämättömät
peruspalvelut ovat kohtuullisesti saavutettavissa. Näitä kohteita ovat ensisijaisesti
maaseutukuntien ja pikkukaupunkien asuinympäristöltään viehättävät taajama-alueet,
haja-asutusalueen aktiivisesti toimivat ja elävät kyläyhteisöt sekä ympärivuotiseen
kakkosasumiseen soveltuvat järvenranta-alueet. Maakunnan ympäristön tila on
kokonaisuutena hyvä. Sen ylläpidosta ja kehittämisestä tulee huolehtia. Keskeisellä
sijalla ovat pohjavedet ja vesistöt. Vesistöjen kunnossapidolle ja tilan parantamiselle
suuntaviivat antaa Vuoksen vesienhoitoalueen vesienhoitosuunnitelma.
Maaseutuasumisen ja –yrittämisen kannalta merkittävien vesihuolto-, liikenne- ja
tietoliikennehankkeiden toteutumista edistetään.
Virkistyksen ja vapaa-ajan rakenteiden (esim. retkeilyreitistöt, vesistöreitit ja
satamat) rakentamista ja kunnostamista tuetaan.
Vesienhoitoa, maisemanhoitoa ja muita ympäristön kunnostustoimia edistetään.
Tuetaan yhteisöllisen infran (esim. kylätalot, museot, taantuvat taajamat/exkuntakeskukset) kunnostamista ja uudistamista.
Tulo- ja paluumuuttoa maaseutualueille edistetään.
Edistetään ihmisten osallistumismahdollisuuksia paikalliseen maankäytön
suunnitteluun ja ohjaukseen.
Aidon pohjoiskarjalaisen asuin-, työ- ja vapaa-ajan maaseudun imagon ja
maaseutubrändin syntymistä edistetään.
4.Alueen ohjelmien yhteensovitus ja työnjako
Seuraavat ohjelmat ja niissä esitetyt tavoitteet ovat maaseutustrategian ja –ohjelman
toimeenpanon kannalta keskeisimpiä:
 Pohjois-Karjalan Maakuntaohjelma POKAT ja maakuntasuunnitelma 2030
 Rakennerahasto-ohjelmat (ESR ja EAKR)
 Pohjois-Karjalan ELY-keskuksen strategia
 Pohjois-Karjalan ilmasto- ja energiaohjelma 2020
 ”Tankit täyteen”- Pohjois-Karjalan elintarvikeohjelma 2014
 Vuoksen vesienhoitoalueen vesienhoitosuunnitelma vuoteen 2015
 Paikalliset (Leader-) kehittämisstrategiat ja -ohjelmat
 Pohjois-Karjalan kyläohjelma 2014
 Pohjois-Karjalan Metsäohjelma 2012-2015
 Seudulliset elinkeino-ohjelmat
5.Alueellisen valmisteluprosessin kuvaus
Valmistautuminen tulevaan ohjelmakauteen aloitettiin Pohjois-Karjalassa hyvissä ajoin. Vuosina 2010-2012
maaseuturahaston varoin toteutettiin maaseudun Tulevaisuusriihi- koulutushanke, jossa yli 40 maaseudun
kehittäjää haki suuntaa, ideoita ja kehittämiskohteita pohjoiskarjalaiselle maaseudulle niin kotimaasta kuin
ulkomailta aina vuoteen 2030 saakka visioiden. Hankkeen toteuttaja oli Itä-Suomen yliopiston koulutus- ja
kehittämispalvelu Aducate. Hankkeen tuotokset on hyödynnetty tätä strategiaa ja ohjelmaa laadittaessa ja
ne on koottu erilliseen julkaisuun joka löytyy osoitteesta www.aducate.fi/tule.
Maaseutuverkostoyksikkö, Maa- ja metsätalousministeriö, Maaseutupolitiikan yhteistyöryhmä,
Maaseutuvirasto ja Sitra järjestivät viisitoista alueellista tulevaisuustyöpajaa, joiden
tarkoituksena on ollut tukea alue- ja paikallistason kehittämisstrategioiden valmistelua ja linkittää alue- ja
paikallistason tarpeet valtakunnantason strategioihin. Pohjois-Karjalan alueellinen työpaja järjestettiin
25.4.2012 Joensuussa. Tilaisuuteen osallistui yli 70 henkilöä. Työpajaa edelsi ennakkokysely alueen
maaseudun voimavaroista ja rajoitteista sekä ulkoisen toimintaympäristön muutostekijöistä.
Ennakkokyselyn ja työpajat toteutti Capful Oy. Alueelliseen tulevaisuustyöpajaan kutsuttiin alueen
maaseudun kehittäjät: ELY-keskukset, maakuntaliitot, Maakunnan yhteistyöryhmät, Leadertoimintaryhmät, kunnat, kylätoimijat, järjestöt, maaseutua kehittävät oppilaitokset, maaseudun tutkimusja kehittämisorganisaatiot ym. maaseudun kehittämistahot. Alueellisista tulevaisuustyöpajoista saatu
palaute osoitti, että alueilla kuten Pohjois-Karjalassa, joissa työpajoissa käsiteltäviä teemoja oli ehditty
rakentaa ja tarkastella etukäteen, saatiin pidemmälle kehitettyjä ja konkreettisempia tuloksia.
Tulevaisuustyöpajojen tuotoksista on laadittu valtakunnallinen ja aluekohtaiset yhteenvedot. Myös ne on
huomioitu tulevan ohjelmakauden suunnittelussa.
Lisäksi Pohjois-Karjalassa toteutettiin Maakaista-hankkeen organisoimana kunta- ja kyläkierros keväällä ja
syksyllä 2012. Tilaisuuksia oli kaikkiaan 16 eri puolilla maakuntaa. Tilaisuuden järjestelyissä olivat
keskeisimpinä yhteistyötahoina Leader-toimintaryhmät, Maaseudun sivistysliitto, ELY-keskus, kylätoimijat
ja kunnat. Kaikille avoimissa tilaisuuksissa kerrottiin kuluvan ohjelmakauden tuloksista ja koottiin ideoita
sekä tarpeita tulevalle ohjelmakaudelle ”tulevaisuushuutokauppojen avulla”. Tilaisuuksista on laadittu
Kaiken kaikkiaan ohjelman valmistelussa on noudatettu mahdollisimman suurta läpinäkyvyyttä sekä
panostettu erityisesti osallistavaan valmisteluun mm. yllämainituin menetelmin. Strategian ja tulevan
ohjelman valmistelu on organisoitu siten, että mukaan on otettu laajasti maaseudun kehittämisen kanssa
tekemisissä olevia tahoja ja organisaatioita. Keskeinen yhteistyötaho on ollut maakuntaliitto ja päävastuun
ohjelman valmistelusta on kantanut vaihtuvalla kokoonpanolla työskennellyt 20-henkinen eri sidosryhmiä
edustava valmisteluryhmä.
Strategiaa käsitellään/on käsitelty ELY -keskuksen neuvottelukunnassa ja eri vastuualueiden johtoryhmissä,
alueellisen maaseutuohjelman ohjausryhmässä ja maakunnan yhteistyöryhmässä sekä toimintaryhmissä.
Maaseutustrategia on/on ollut nähtävänä ja kommentoitavana myös ELY-keskuksen www-sivuilla
http://www.ely-keskus.fi/pohjois-karjala sekä Maakaista-hankkeen sivuilla
http://www.maakaista.fi/etusivu/tulossa-2014-2020
Liite 1 Maaseuturahaston (ehdotetut) toimenpiteet:
1. Osaamisen siirtoa ja tiedotusta koskevat toimet
2. Neuvontapalvelut, tilan hoito- ja lomituspalvelut
3. Maataloustuotteiden ja elintarvikkeiden laatujärjestelmät
5. [Luonnonmullistusten ennaltaehkäisy ja korvaus]
6. Maatilojen ja liiketoiminnan aloittaminen ja kehittäminen
7. Peruspalvelut ja kylien uudistaminen maaseutualueilla
8. [Metsäalueiden kehittämistä koskevat investoinnit ja metsien
elinkelpoisuuden parantaminen]
9. Tuottajaryhmien perustaminen
10.Maatalousympäristö ja ilmasto
11.Luomutuotanto
12.Natura 2000 ja vesipuitedirektiivi
13.Korvaukset luonnonhaitasta ja erityisistä rajoituksista
14.Eläinten hyvinvointi
15.Metsien tuottamat ympäristö- ja ilmastopalvelut ja metsien
16.Yhteistyö
17.Riskienhallinta
+ Paikallinen kehittäminen/Leader (min 5 %) ja ”ympäristötoimenpiteet” min 25 %
Kartta 1. Pohjois-Karjalan maakunnan kartta (Pohjois-Karjalan Maakuntaliitto 2012).
Kartta 2. Maaseudun kolmijako (Maa- ja metsĂ¤talousministeriĂś 2006).
Kartta 3. Maaseutu-kaupunki typologia (Helminen et.al. 2012).
Kartta 4. Joensuun keskustaajama-alueen rajaus pois maaseutuohjelmasta ohjelmakaudella
2007-2013 (ELY-keskus 2012).
Maassamuutto Nettosiirtolaisuus Syntyn.-kuolleet Väestö 31.12.
Pielisen Karjalan seutukunta Maassamuutto Nettosiirtolaisuus Syntyn.-kuolleet Väestö 31.12.
Taulukko 1. Pohjois-Karjalan väestönkehitys seutukunnittain 2001–2011 (Tilastokeskus 2012c).
Kuvio 1. Väestömuutostekijät Pohjois-Karjalassa 1993–2011 (Pohjois-Karjalan maakuntaliitto 2012).
Kartta 5. Väestönmuutos vuosina 1980–2010 (Pohjois-Karjalan maakuntaliitto 2012).
Kartta 6. El채kel채isten osuus maakunnan alueella vuonna 2010 (Pohjois-Karjalan maakuntaliitto 2012).
Taulukko 2. Pohjois-Karjalan vĂ¤estĂśennusteita (Pohjois-Karjalan maakuntaliitto 2012).
Taulukko 3. Ennustettu väestönmuutos koko maakunta ja seutukunnittain 2011–2025 (Tilastokeskus
Helminen Ville & Nurmio Ville, Rehunen Antti, Ristimäki Mika, Oinonen Kari, Tiitu Maija, Kotavaara Ossi,
Antikainen Harri, Rusanen Jarmo (2012). Kaupungin-maaseudun aluetypologian muodostamisperiaatteet tekninen menetelmäkuvaus. SYKE.
Karjalainen (2012). Yritysten määrä kasvaa Pohjois-Karjalassa. Lehtiartikkeli 4.9.2012.Luettu 17.9.2012.
http://www.karjalainen.fi/fi/uutiset/uutis-alueet/maakunta/item/11903-yritysten-maara-kasvaa-pohjoiskarjalassa
Maa- ja metsätalousministeriö (2006). Suomen maaseututyypit 2006. Maa- ja metsätalousministeriö
Pohjois-Karjalan ELY-keskus (2012). Pohjois-Karjalan maaseutuohjelma 2007–2013.
Pohjois-Karjalan ELY-keskus (2012). Pohjois-Karjalan työllisyyskatsaus 6/2012.
Pohjois-Karjalan Maakuntaliitto (2012a). Maakuntakaavan ja POKA kartta-aineisto.
P-K:n maakuntaliitto (2012 b). Pohjois-Karjala nyt. Tilasto- ja toimintaympäristökatsaus. Niiranen Kimmo.
P-K:n maakuntaliitto (2012c). Väestö pääasiallisen toiminnan mukaan 31.12.2010.
P-k Yritysbarometri (2012). Alueraportti Pohjois-Karjala. Suomen Yrittäjät, Finnvera Oyj, Työ- ja
Elinkeinoministeriö. Luettu 17.9.2012. http://www.yrittajat.fi/File/fac7ed89-12ef-449b-8b9886fe39c28d97/Pohjois-Karjala_alueraportti_kevat_2012.pdf
Saarelainen Ritva (2012). Hurja nousu kiri eroa Suomen tasoon kiinni. Pohjois-Karjalan talouskatsaus
Terveyden ja Hyvinvoinnin laitos (2012). Tilasto- ja indikaattoripankki SOTKAnet. Luettu 18.9.2012.
http://uusi.sotkanet.fi/taulukko/YO1/101,102,103,104,105,106,107,108,109,110,111,112/3/3A/0/
Tiainen Seppo (2012). Pohjois-Karjala oli talouden kasvun kärkimaakuntia vuonna 2010. Pohjois-Karjalan
talouskatsaus 1/2011.
Tilastokeskus (2012a). Maaseutuindikaattoritilasto.
Tilastokeskus (2012b). Väestötilastot. Luettu: 6.9.2012. http://pxweb2.stat.fi/Dialog/Saveshow.asp.
Tilastokeskus (2012c). StatFin tilastotietokanta, väestö työmarkkina-aseman ja maakunnan mukaan.
Tilastokeskus (2012c). Väestötilastot. Saatu Pohjois-Karjalan maakuntaliiton kautta 10.9.2012.
Luonnos Pohjois-Karjalan maaseutustrategiasta vuosille 2014-2020.